Torsdag eftermiddag omkring klokken 14 blev en 43-årig kvinde fra Aalborg påkørt, da hun ventede på at dreje til venstre i krydset på Nymøllevej og Løgstørvej i farstup mellem Løgstør og Nibe. En 23-årig mand fra Nibe havde ikke set, at kvinden holdte stille i krydset. Derfor påkørte han hende med hele 80 kilometer i timen. Kvinden er efterfølgende kørt på Aalborg sygehus til observation på grund af smerter i nakken, mens hendes bil er smadret totalt. Det oplyser Karsten Højrup Kristensen, Vagtchef ved Nordjyllands Politi. Den 23-årige pådrog sig ikke umiddelbart nogle skader ved sammenstødet.

Referat:
Torsdag eftermiddag blev en 43-årig kvinde påkørt i Løgstørområdet, da hun ventede på at dreje til venstre. En 23-årig mand overså bilen, og påkørte kvinden bagfra.